**33 dienos iki ryto šlovės: Pasiaukojimo Marijai rekolekcijos**

**Autorius:** Michael E. Gaitley, MIC

33 dienos iki ryto šlovės – tai jaudinanti ir perkeičianti kelionė į mylinčią Švč. Mergelės Marijos širdį, o per ją – į naujo gyvenimo Kristuje pradžią. Kun. Michaelas Gaitley pateikia naują, originalią, 33 dienas trunkančių pasiaukojimo Jėzui per Mariją rekolekcijų programą. Joje meistriškai sujungiamas keturių šventųjų – šv. Liudviko Marijos Grinjono Monforiečio, šv. Maksimilijono Kolbės, Šv. Teresės Kalkutietės ir šv. Jono Pauliaus II – dvasinis mokymas. Nors paprastai pasiaukoti rengiamasi vienumoje, galima tai daryti mažoje bendraminčių grupelėje. Kad ir kokį būdą pasirinktumėte, šios rekolekcijos ženklins naują rytą – naują pradžią jūsų dvasinėje kelionėje. Pasiaukojimas Jėzui per Mariją viską pakeičia ir yra tikriausias, patogiausias trumpiausias ir tobuliausias būdas siekti šventumo.  
Kun. Michaelas E. Gaitley MIC gyvena Stokbridže (JAV), garsėjančiame Dievo Gailestingumo šventove, kurioje yra Vilniuje tapyto Dievo Gailestingumo paveikslo kopija, Jurgio Matulaičio, Aušros Vartų Marijos paveikslai.

**Leidykla:** Katalikų pasaulio leidiniai, 2018

